

*MINDSZENTKÁLLÁÉRT ALAPÍTVÁNY, 8282 Mindszentkálla, Jókai u. 40. tel.: 06 20 610 05 06 marta@nepfoiskola.hu*

**Mindszentkálláért Alapítvány**

**Éves beszámoló**

**2019**

AZ ALAPÍTVÁNY SZERVEZETI, JOGI ESEMÉNYEI

Az alapító, dr. Szigeti Tóth János az 1996-ban létrehozott alapítványában további tagokat kért fel a kuratóriumba, két fő: az elnök (Mihályfi Márta) és egy tag (Jeney-Domingues Zsófia) régi tagságának és tisztségének megtartása mellett.

Új tagok: Hunter Thomas, dr. Látrányi Erik és Nagy Gábor.

Az új kuratóriumot bejegyezte a bíróság, az alapító okirat módosításával együttesen.

Az alapító 2019. június 25-én elhunyt, végrendeletében az alapítói jogokat Mihályfi Mártára hagyományozta.

AZ ALAPÍTVÁNY VAGYONA

Az alapító 2019. februárjában 1 db új Husquara traktort és 1 db új Husquara fűnyírót adományozott az Alapítványnak. Értéke a 2019. évi könyvelésbe és leltárba kerül.

Az alapító végakarata szerint a **Mindszentkálla belterület 214 hrsz.** alatt felvett, természetben a tulajdoni lap adatai szerint 8282 Mindszentkálla, Jókai Mór utca 36., ténylegesen 8282 Mindszentkálla, Jókai Mór utca 36-40. szám alatt található ingatlant (az ingóságok kivételével) az Alapítvány örökölte, a végrendeletben meghatározott kikötésekkel:

* az ingatlan az alábbi funkciókat is be kell töltse az alapító végakarata szerint:

 \*népfőiskolai jellegű rendezvények és képzések helyszíne;

 \*dokumentumtár (népfőiskolai kéziratok őrzése, másolatok kiadása és családi dokumentumok).

\*családi, és ezzel összefüggésben a településre vonatkozó emlékhely (Szigeti-Tóth család számára);

Az ingatlan fenntartását, illetve működését magán adományokból, pályázatokból, saját bevételekből, és a kuratórium tagjainak önkéntes munkájával kell biztosítani.

Az ingatlan tulajdoni bejegyzése a közjegyzői ügymenet üteme miatt átkerül 2020-ra.

Az éves mérleget Szántai Irén könyvelő (Badacsonytomaj) készíti el, a járvány miatti karantén okán megkésve, de a vonatkozó rendeleteknek megfelelve.

A KURATÓRIUM TAGJAINAK 2019-BEN VÉGEZTT MUNKÁJA, SZAKMAI ESEMÉNYEK

* alapszabály módosítás kidolgozása, egyeztetése az alapítóval, a bírósági bejegyzés módosításának ügyintézése (Látrányi Erik tag)
* az adományozó, a Szigeti-Tóth család és az alapítvány dokumentumainak, irattárának teljes rendezése, válogatása (Mihályfi Márta elnök)
* családi és szakmai fotó dokumentáció rendszerezése (Mihályfi Márta elnök)
* a civil tevékenység és a családi emlékhely előkészítése a régi családi házban (Mihályfi Márta elnök)
* az alapító által vezetett nemzetközi (lengyel, dán, olasz, magyar) projektek átvétele, lezárása, elszámolása, illetve átadása más népfőiskola számára (Hunter Thomas és Jeney-Domingues Zsófia tagok)
* nyelvképzési népfőiskolai programok szervezése és megvalósítása Mindszentkállán, két csoportban (angol és német), összesen 28 fő részvételével (Mihályfi Márta elnök)
* „Választott szülőfalum” – népfőiskola est a faluházban (Mihályfi Márta elnök)
* az alapítványi birtok/ingatlan karbantartása, az udvar és a kert gondozása, a külső terület lekerítése (Mihályfi Márta elnök)
* az alapítvány aktuális irattárának gondozása, bank és pénzügyek kezelése (Mihályfi Márta elnök)

Mindszentkálla, 2020. május 15.

Mihályfi Márta

elnök

A kuratórium tagjai a csatolt szavazólappal egyhangúlag elfogadták a beszámolót.

Mindszentkálla, 2020. május 23.

Mihályfi Márta

elnök

***KURATÓRIUMI SZAVAZÓ LAP***

***a***

***Mindszentkálláért Alapítvány***

***2019. évi beszámolójáról***

***a 102/2020. (IV. 10.) Korm. rendelet***

***alapján***

A kuratóriumi tag neve: …………………………………………………………………………

Lakcíme: ………………………………………………………………………………………...

e-mail címe: …………………………………………….

Az e-mail címemre 2020. 05. 17. kapott Mindszentkálláért Alapítvány 2019-es évről szóló beszámolóját átolvastam, értelmeztem és azt

1. elfogadom ○ 2. nem fogadom el ○

**a megfelelő választ kell megjelölni**

1. az alábbi módosítást/kiegészítést javaslom a beszámolóban:

…………………………………………………………………………………………………

…………………………………………………………………………………………………

………………………………………………………………………………………………….

………………………………………………………………………………………………….

………………………………………………………………………………………………….

………………………………………………………………………………………………….

2020. május ……….

elnök